b"\n_START_ARTICLE_\nVia octadecanoide\n_START_PARAGRAPH_\nLa via octadecanoide o via de l'octanoic \xc3\xa9s una via biosint\xc3\xa8tica per a la producci\xc3\xb3 de la fitohormona \xc3\xa0cid jasm\xc3\xb2nic que \xc3\xa9s una hormona important per la inducci\xc3\xb3 de gens de defensa. L'acid jasm\xc3\xb2nic es sintetitza a partir de l'\xc3\xa0cid linol\xc3\xa8nic, el qual pot ser alliberat de la membrana plasm\xc3\xa0tica per certs enzims lipases. Per exemple, en la resposta de defensa a les ferides, la fosfolipasa causar\xc3\xa0 l'alliberament d'\xc3\xa0cid alfalinol\xc3\xa8nic per a la s\xc3\xadntesi d'\xc3\xa0cid jasm\xc3\xb2nic. En el primer pas, l'\xc3\xa0cid alfalinil\xc3\xa8nic s'oxida per l'enzim lipoxigenasa. Aix\xc3\xb2 forma \xc3\xa0cid 13-hidroperoxilinol\xc3\xa8nic el qual es modifica per una dehidrasa i exp\xc3\xa8rimenta la ciclitzaci\xc3\xb3 per a formar \xc3\xa0cid 12-oxo-fitodienoic. Aquest experimenta una reducci\xc3\xb3 i tres beta-oxidacions per formar l'\xc3\xa0cid jasm\xc3\xb2nic."